open-index/open-wikipedia-markdown huggingface dataset:
ჩადი 2000 წლის ზაფხულის ოლიმპიურ თამაშებზე

**ჩადმა** ზაფხულის ოლიმპიურ თამაშებზე მერვედ იასპარეზა 2000 წელს, ავსტრალიის ქალაქ სიდნეიში. ამ თამაშებზე მათ ვერცერთი მედალი ვერ მოიპოვეს.

## რესურსები ინტერნეტში
*სპორტული ბმულები 
* საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 2000 წლის ზაფხულის ოლიმპიურ თამაშებზე
კატეგორია:ჩადი ზაფხულის ოლიმპიურ თამაშებზე
კატეგორია:აფრიკის ქვეყნები ზაფხულის ოლიმპიურ თამაშებზე
ისლანდიის ტურიზმი

[მინი|250პქ|[გეიზერის ამოფრქვევა]]
მინი|250პქ|გიუდლფოსის ჩანჩქერი
**ტურიზმი** ისლანდიაში ეროვნული ეკონომიკის უფრო და უფრო მნიშვნელოვანი სექტორი ხდება. 2006 წელს ტურიზმის ინდუსტრიამ ქვეყნის მთლიანი ეროვნული პროდუქტის 4,1%  შეადგინა. 2010 წელს ისლანდიას 500 000 ტურისტი ეწვია. 

## ისტორია
ისლანდიაში ტურიზმმა 1990-იანი წლებიდან დაიწყო ზრდა. 2000 წელს, ტურისტთა რიცხვმა პირველად გადააჭარბა მთლიან ადგილობრივ მოსახლეობას. აქედან მოყოლებული, ტურიზმმა ყოველწლიურად საშუალოდ 11%-ით ზრდა დაიწყო. 2004 წელს ქვეყანას დაახლოებით 360 000 ადამიანი ესტურმა, 2007 წელს 485 000, 2008-ში კი 500 000. 

2000 წელს, ტურიზმის სექტორში შექმნილი სამუშაო ადგილების რაოდენობა 7 385 იყო, 2006 წელს 8 211 (მთლიანი სამუშაო ძალის 4,5%).

ისლანდიის ავიახაზების გაყიდვების სამსახურის დირექტორის ინფორმაციით, უცხოელ ტურისტებს შორის ისლანდიაში ყველაზე მეტ დროს ისრაელელები ატარებენ, რომლებიც ქვეყანაში საშუალოდ 10-12 დღე ჩერდებიან.

## რესურსები ინტერნეტში
*
*Icelandic Tourist Board
*Icelandic Tourist Board in North America 

## სქოლიო
კატეგორია:ისლანდიის ტურიზმი
ლიეტუვის ტურიზმი

[მინი|250პქ|პოლონელ ტურისტთა ავტობუსები [ძველი ვილნიუსი|ძველ ვილნიუსში]]
[მინი|250პქ|ახალი [ვილნიუსის ცენტრი]]
**ლიეტუვა** ყოველწლიურად მრავალ ტურისტს იზიდავს, როგორც მეზობელი ქვეყნებიდან, ისე მთელი მსოფლიოდან. 

## სტატისტიკა
ლიეტუვაში უცხოელ ვიზიტორთა მუდმივი ზრდა შემიჩნევა. 2006 წლის პირველ ნახევარში, ვიზიტორთა რაოდენობამ 11,1 %-ით მოიმატა 2005 წელთან შედარებით და 985 ათასი შეადგინა. ლიეტუვაში ტურისტები ძირითადად ჩადიან რუსეთიდან, გერმანიიდან, პოლონეთიდან, ლატვიიდან, ბელარუსიდან, გაერთიანებული სამეფოდან, ესტონეთიდან და ფინეთიდან. მათი დიდი ნაწილი სასტუმროებსა და საოჯახო სასტუმროებში ჩერდება. 

2006 წლის იანვრიდან სექტემბრამდე, ლიეტუვის სასტუმროების დატვირთულობის მაჩვენებელმა წინა წელთან შედარებით 13,7%-იანი ზრდა აჩვენა. ტურისტთა 51% უცხოელი იყო. 

როგორც ადგილობრივებში, ისე უცხოელებში ძალზედ პოპულარულია აგროტურიზმი. 

## იუნესკოს მსოფლიო მემკვიდრეობის ძეგლები
ლიეტუვაში იუნესკოს მსოფლიო მემკვიდრეობის სამი ძეგლი მდებარეობს:
*კერნავე — ბორცვზე მდებარე ციხესიმაგრეთა კომპლექსი და არქეოლოგიური ძეგლი, რომელსაც ზედმეტსახელად „ლიეტუვის ტროასაც“ კი უწოდებენ. 
*კურშის ცელა
*ძველი ქალაქი ვილნიუსი — ლიტვის დიდი სამთავროს ძველი დედაქალაქი, უდიდესი აღმოსავლეთ ევროპაში.

## ტურიზმის რეიტინგები 
ლიეტუვამ 2-ჯერ მიაღწია გლობალურ ტურნირში „ტურისტული წოდება“ 2017-ში. 

## რესურსები ინტერნეტში
*
*Lithuanian State Department of Tourism  
* Free online travel guide of Lithuania: sights, cities, culture, history - True Lithuania website
* Lithuania Travel Guide 
* Tourism in Lithuania 
* Žemaitija National Park’s website 

## სქოლიო
კატეგორია:ლიეტუვის ტურიზმი
მოლდოვის ტურიზმი

[მინი|250პქ|გამოფენა [ლონდონი|ლონდონში, 2007 წ.]]
[მინი|250პქ|[მოლდოვა|მოლდოვის ერთ-ერთი ყველაზე პოპულარული მონუმენტი — სტეფანე დიდის ძეგლი კიშინიოვში.]] 

ტურიზმი **მოლდოვაში** ყურადღებას ამახვილებს როგორც გეოგრაფიულ ობიექტებზე, ასევე ქვეყნის ისტორიაზე.

## მიმოხილვა
2007 წლის იანვრიდან მოლდოვამ უვიზო მიმოსვლა დააწესა აშშ-ის, კანადის, იაპონიის, შვეიცარიისა და ევროკავშირის ქვეყნების მოქალაქეთათვის, რისი მიზანიც ქვეყანაში უფრო მეტი ტურისტის მოზიდვა იყო. თუმცა, მოლდოვის სასტუმროების ფასი საკმაოდ მაღალია, მიუხედავად იმისა, რომ მომსახურების ხარისხი საშუალო ან მასზე დაბალია. 

მოლდოვა ცნობილია მეღვინეობის მდიდარი ტრადიციებით. ტურისტებს ღვინის ტურებს სთავაზობენ როგორც კიშინიოვში, ისე მთელი ქვეყნის მასშტაბით.

## რესურსები ინტერნეტში
*
*Welcome to Moldova! 

## სქოლიო
კატეგორია:მოლდოვის ტურიზმი
ჩრდილოეთ მაკედონიის ტურიზმი

[მინი|250პქ|წმინდა იოანეს ეკლესია (მართლმადიდებლური) [ოჰრიდის ტბასთან]]
[მინი|250პქ|[სკოპიე]]  
[მინი|250პქ|[ბიტოლა]] 
[მინი|250პქ|პლაჟი [ოჰრიდის ტბაზე]] 
**ტურიზმი ჩრდილოეთ მაკედონიაში** ეროვნული ეკონომიკის ერთ-ერთი მსხვილი სექტორია. ბუნებრივი და კულტურული ღირსშესანიშნაობების სიუხვე მაკედონიას ტურისტულად საკმაოდ მიმზიდველს ხდის. 

ყოველწლიურად, ჩრდილოეთ მაკედონია საშუალოდ 700 000 ტურისტს იღებს.

## სტატისტიკა
ქვეყანაში ვიზიტორთა რიცხვის მუდმივი მატების ტენდენცია შეიმჩნევა. 2008 წლის იანვარ-მარტში, შიდა ტურისტების რიცხვი 23,5%-ით გაიზარდა წინა წლის იგივე პერიოდის მაჩვენებელთან შედარებით. ამევე დროს, 2008 წელს, უცხოელ ტურისტთა რაოდენობა 2007 წელთან შედარებით 44,7%-ით გაიზარდა. 2007 წელს, ოჰრიდის ტბამ სულ 250 000  ადგილობრივი და უცხოელი ტურისტი მიიღო. 

2009 წლის თებერვალში, ჩრდილოეთ მაკედონიას 28 000 ტურისტი ეწვია, წინა წლის იგივე თვის მაჩვენებელზე 3,2%-ით მეტი. ამავე წელს, უცხოელ ტურისტთა რიცხვი 8%-ით გაიზარდა. 

2009 წლის ზაფხული საუკეთესო სეზონი აღმოჩნდა ქალაქ დოირანისთვის, რომელმაც წინა წლის მაჩვენებელი 12,5%-ით გააუმჯობესა და 135 000 ვიზიტორი მიიღო. 

2010 წლის მაისში, წინა წლის მაჩვენებელთან შედარებით ტურისტთა ოდენობამ 0,8%-ით მოიმატა, 2011 წლის პირველ ნახევარში კი 25%-ით. 

2012 წლის პირველ ოთხ თვეში, ჩრდილოეთ მაკედონიაში ტურისტთა რაოდენობამ 130 083-ს მიაღწია, რითაც წინა წლის მაჩვენებელი 4,6%-ით გაიზარდა.

## ღირსშესანიშნაობები
ჩრდილოეთ მაკედონიის ყველაზე პოპილარულ ტურისტულ ღირსშესანიშნაობებს შორისაა:
*სკოპიე — ქვეყნის დედაქალაქი და უმსხვილესი ქალაქი.
*ქალაქი ოჰრიდი — იუნესკოს მსოფლიო მემკვიდრეობის ძეგლი. 
*ბიტოლა — ჩრდილოეთ მაკედონიის მეორე უდიდესი ქალაქი, მდებარეობს ქვეყნის სამხრეთ ნაწილში.
*შტიპი — აღმოსავლეთ მაკედონიის უდიდესი ქალაქი. 

ქვეყანაში შექმნილია სამი ეროვნული პარკი და 33 ბუნების ნაკრძალი, რომლებიც ტურისტებს შორის ასევე პოპულარულია.

## რესურსები ინტერნეტში
* National Macedonian Tourism Portal
* Travel 2 Macedonia Tourism Portal 
* 

## სქოლიო
კატეგორია:ჩრდილოეთ მაკედონიის ტურიზმი
მალტის ტურიზმი

[მინი|250პქ|მალტის დედაქალაქი [ვალეტა]]
[მინი|250პქ|პლაჟი კუნძულ [გოცოზე]]
[მინი|250პქ|[კომინოს ლურჯი ლაგუნა]]
**ტურიზმი მალტის** ეკონომიკის ერთ-ერთი მნიშვნელოვანი სექტორია, რომელზეც მოდის ქვეყნის მთლიანი შიდა პროდუქტის 15%. სექტორი იმართება მალტის ტურიზმის სამმართველოს მიერ, რომელიც ექვემდებარება პარლამენტის ტურიზმის, გარემოსა და კულტურის სამდივნოს. მალტის მრავალი ტურისტული ღირსშესანიშნაობა ქვეყნის მდიდარ ისტორიასა და კულტურას წამორაჩენს, ასევე პოპულარულია წყალქვეშა სპორტის სახეობები ხმელთაშუა ზღვაზე. ბოლო წლებში, მალტაში პოპულარული გახდა სამედიცინო ტურიზმი, განსაკუთრებით მას შემდეგ, რაც ამ სფეროსკენ ძალისხმევა მთავრობამ მიმართა.

2008 წელთან შედარებით, 2009 წელს მალტას მნიშვნელოვნად ნაკლები ტურისტი ეწვია და ქვეყნის ტურიზმის ინდუსტრია 8%-ით დაეცა. უფრო მნიშვნელოვნად შემცირდა ვიზიტები ევროკავშირის არაწევრი სახელმწიფოებიდან, ვიდრე ამ უკანასკნელიდან. მალტაში ჩასასვლელად, მრავალი ქვეყნის მოქალაქეს ვიზა ესაჭიროება. მას შემდეგ, რაც მალტის ვიზის ევროკავშირის სტანდარტებთან მორგებაზე მოთხოვნა გაიზარდა, ვიზიტორებს უკვე შეუძლიათ შენგენის ვიზით სარგებლობა ყოველგვარი დამატებითი ფორმალობების გარეშე. ამასთან, ევროკავშირის მოქალაქეებს მალტაში შესასვლელად ვიზა არ ესაჭიროებათ. ბოლო წლებში, ქვეყნის ტურისტული ინდუსტრია ისეთი გამოწვევების წინაშე აღმოჩნდა, როგორებიცაა მალტის როგორც ტერიტორიული, ისე მოსახლეობის რაოდენობის სიმცირე; ეს ყოველივე კი რესურსებსა და ინფრასტრუქტურაზე აისახება.

## ღირსშესანიშნაობები 
მალტას ხანგრძლივი და მდიდარი ისტორია გააჩნია, რაც აისახება კიდეც კუნძულების კულტურულ ღირსშესანიშნაობებში. ისტორიის გარკვეულ ეტაპზე, მალტა ხელიდან ხელში გადადიოდა ფინიკიელებს, კართაგენელებს, რომაელებსა და ბიზანტიელებს შორის, რომელთაც მრავალი განსხვავებული სტილის არქიტექტურისა და არტეფაქტების ნაზავი დატოვეს. 1530–1798 წლებში ჰოსპიტალიერების მმართველობამ მალტას გაუმჯობესებული ხელოვნებისა და არქიტექტურის მემკვიდრეობა დაუტოვა. ქვეყნის თანამედროვე მუზეუმებსა და არტ-გალერეებში ტურისტთათვის გამოფენილია მალტის ისტორიის რელიკვიები.

კუნძულ მალტაზე, გოცოსა და კომინოზე შესაძლებელია სხვადასხვა საწყლოსნო საქმიანობების განხორციელება. ჩრდილოეთ მალტაში წარმოდგენილია სანაპირო კურორტები საუცხოო პლაჟებით, სადაც განთავსებულია მრავალი კაფე და რესტორანი.

## იუნესკოს მსოფლიო მემკვიდრეობის ძეგლები 
მალტაში იუნესკოს მსოფლიო მემკვიდრეობის რამდენიმე ძეგლი მდებარეობს:
* ვალეტა
* ჰალ-საფლიენი
* მალტის მეგალითური ტაძრები: ჯგანტია, ჰაჯარ-კიმი, მნაიდრა და ტარშიენი

## რესურსები ინტერნეტში 
* 
* Visit Malta Official Tourism Portal

## სქოლიო 
კატეგორია:მალტის ტურიზმი
პაგი (ტერიტორიული ერთეული)

[მინი|პაგები [ბურგუნდია (რეგიონი)|ბურგუნდიის რეგიონში, მე-9 საუკუნეში]]
**პაგი** — დასავლეთ რომის იმპერიაში დიოკლეტიანეს მიერ გატარებული რეორგანიზაციის შედეგად შემოღებული რომაული პროვინციების უმცირესი ტერიტორიული ერთეული. 

## ლიტერატურა 
*''Encyclopaedia Britannica 1911: "Normandy"
*Ivan Sache, "The formation of the French provinces"

კატეგორია:დასავლეთ რომის იმპერია
საქართველოს ტურიზმი

250px|მინი|2016 წლის პირველი 5 თვის მონაცემებით, საქართველოში ჩამომსვლელ უცხო მოქალაქეთა ქვეყნების, მოწინავე 15-ეული
მინი|250პქ|ქართული მარანი
[მინი|250პქ|[თუშეთის ეროვნული პარკი]]
მინი|საქართველოს ტურიზმის ეროვნული ადმინისტრაციის ლოგო
მინი|250პქ|ბათუმი 
**ტურიზმი საქართველოში** — კავკასიის უძველეს ქვეყანაში, აქტიურადაა წახალისებული ქვეყნის მთავრობის მიერ. ამ სექტორის მართვას საქართველოს ტურიზმის ეროვნული ადმინისტრაცია ახორციელებს.

საქართველოს კულტურა უძველესია, ადგილობრივი მოსახლეობა კი სიძველისა და თანამედროვების ნაზავია .

 — კალპანა შაჰნის ციტატა საქართველოს ტურიზმის ეროვნული ადმინისტრაცია ვებ-გვერდიდან.

## ეკოტურიზმი 
საქართველოს ტერიტორიის 25% დაცულ ეროვნულ პარკებს უჭირავს, 40% კი ტყითაა დაფარული იმ ქვეყნებს შორის, რომლებმაც თავიანთ მოქალაქეები ამ რისკების შესახებ გააფრთხილეს, არის ახალი ზელანდია, თუმცა ამ უკანასკნელს ტურისტებისთვის საქართველოში წასვლა არ აუკრძალავს.

## პრაქტიკული ინფორმაცია 
საქართველოში სტანდარტულ Europlug-ს იყენებენ (220 V, 50 Hz), საერთაშორისო სატელეფონო კოდია +995, გამოიყენება მეტრული სისტემა, ეროვნული ვალუტაა ლარი (GEL).

## რესურსები ინტერნეტში 
*https://georgia.travel/ka/(https://georgia.travel/ka/%E1%83%A2%E1%83%A3%E1%83%A0%E1%83%98%E1%83%96%E1%83%9B%E1%83%98%E1%83%A1-%E1%83%A1%E1%83%A2%E1%83%90%E1%83%A2%E1%83%98%E1%83%A1%E1%83%A2%E1%83%98%E1%83%99%E1%83%90-%E1%83%A1%E1%83%90%E1%83%A5%E1%83%90%E1%83%A0%E1%83%97%E1%83%95%E1%83%94%E1%83%9A%E1%83%9D%E1%83%A8%E1%83%98)
* Official Georgian government website on tourism, by the Department of Tourism and Resorts of Georgia
*აჭარის ა. რ. ტურიზმისა და კურროტების დეპარტამენტი 
* geotourism.ge

## სქოლიო
კატეგორია:საქართველოს ტურიზმი
რაულ ცირეკიძე

**რაულ ცირეკიძე** (დ. 24 მაისი, 1987, ქუთაისი) — ქართველი ძალოსანი. ევროპის ჩემპიონი  (2012, ანთალია, თურქეთი, -85 კგ), ევროპის ჩემპიონატის სამგზის მესამე ადგილის პროზიორი.

## ძირითადი შედეგები 
## რესურსები ინტერნეტში 
* რაულ ცირეკიძე  — ქართული სპორტი

## სქოლიო 
კატეგორია:დაბადებული 1987
კატეგორია:ქართველი ძალოსნები
კატეგორია:დაბადებული 24 მაისი
კატეგორია:ქუთაისში დაბადებულები
კატეგორია:ცოცხალი ადამიანები
შვეიცარია რომაულ ხანაში

[მინი|[ცენტრალური ევროპა 14 წელს, შვეიცარიის ტერიტორია გაყოფილია რომაულ პროვინციების: გალია ბელგიკასა და რეატია-ეტ-ვინდელიციას შორის]]
**შვეიცარია რომაულ ხანაში** — ტერმინი გამოიყენება დაახლოებით VI საუკუნის განსასაზღვრავად, როდესაც თანამედროვე შვეიცარიის ტერიტორია შედიოდა რომის რესპუბლიკის და შემდგომ იმპერიის ფარგლებში. პროცესი დაიწყო ძვ. წ. II საუკუნიდან რომის არმიის მიერ ტერიტორიის ნაბიჯ-ნაბიჯ ანექსიით და დასრულდა V საუკუნეში, როდესაც რომმა დატოვა ალპები.

კელტური ტომების უმეტესობა დაიმორჩილა რომმა, რათა შეძლებოდათ რაინისა და გალიისაკენ მიმავალი სტრატეგიული გზების კონტროლი. გადამწყვეტი მომენტი იყო ძვ. წ. 58 წელს იულიუს კეისრის მიერ ჰელვეტების გაერთიანებული ლაშქრის დამარცხება. ამის შემდგომ სწრაფი ტემპით მოხდა შვეიცარიის ტერიტორიის *Pax Romana*-ში (რომაული სამყარო) ინტეგრაცია. მოახდინეს მოსახლეობის რომანიზაცია, არისტოკრატია ჩაერთო ადგილობივ მთავრობებში, ააშენეს გზები ახლად დაარსებულ კოლონიურ ქალაქებს შორის და ტერიტორია დაყვეს რომაულ პროვინციებს შორის.

რომმა ტერიტორიების დატოვება დაიწყო მას შემდეგ რაც ის გახდა სასაზღვრო ტერიტორია, განსაკუთრებით მესამე საუკუნის კრიზისის დროს. რომის კონტროლი შვეიცარიაზე გრძელდებოდა 401 წლამდე, რის შემდეგაც მისი ოკუპაცია დაიწყეს გერმანულმა ტომებმა.

## იხილეთ აგრეთვე 
* ძველი რომი
* ჰელვეტები

## ლიტერატურა 
* Walter Drack, Rudolf Fellmann: *Die Römer in der Schweiz.* Theiss, Stuttgart 1988. ISBN 3-8062-0420-9
* L. Flutsch, U. Niffeler, F. Rossi (Hrsg.): *Römische Zeit*. SPM. Bd 5. Schweizerische Gesellschaft für Ur- und Frühgeschichte, Basel 2002. ISBN 3-908006-54-6
* Andres Furger, Carola Jäggi, Max Martin, Renata Windler: *Die Schweiz zwischen Antike und Mittelalter.* Archäologie und Kulturgeschichte der Schweiz, 4. Neue Zürcher Zeitung, Zürich 1996. ISBN 3-85823-560-1
* Andres Furger, Cornelia Isler-Kerényi, Stefanie Jacomet, Christian Russenberger, Jörg Schibler: *Die Schweiz zur Zeit der Römer Multikulturelles Kräftespiel im 1. bis 5. Jahrhundert*. Archäologie und Kulturgeschichte der Schweiz, 3. Neue Zürcher Zeitung, Zürich 2001 ISBN 3-85823-809-0
* Felix Stähelin: *Die Schweiz in römischer Zeit,* Basel 1927.

კატეგორია:შვეიცარიის ისტორია
კატეგორია:რომის იმპერია
კატეგორია:ჰელვეტები
ნორვეგიის ტურიზმი

[მინი|250პქ|[გეირანგერფიორდი]]
**ნორვეგიის** მთავარი ტურისტული ღირსშესანიშნაობებია ფიორდები, რომლებიც სანაპირო ზოლს ქსელავენ და მთები, ისევე როგორც ქვეყნის შიდა ნაწილის ხელუხლებელი ბუნება, ქალაქები და სხვა პატარა დასახლებები. 

2008 წლის მსოფლიო ეკონომიკურ ფორუმზე ნორვეგიას *მოგზაურობისა და ტურიზმის კონკურენტუნარიანობის* ინდექსის მაჩვენებლით მე-17 ადგილი მიაკუთვნეს. 

## ღირსშესანიშნაობები 
ნორვეგიის მთავარი ღირსშესანიშნაობები წარმოდგენილია არქტიკული წრის სხვადასხვა ლანდშაფტში. ქვეყანა განთქმულია ფიორდებით, მთებით, სათხილამურო კურორტებით, ტბებითა და ტყეებით. მთავარი ტურისტული ქალაქებია ოსლო, ბერგენი, სტავანგერი, ტრონჰეიმი და ტრომსე. ბუნების უდიდესი ნაწილი ხელუხლებელია, რის გამოც ის მრავალ ფეხით მოხეტიალეს იზიდავს. ყოველწლიურად, ასობით ათას უცხოელ ტურისტს იზიდავს დასავლეთ და ჩრდილოეთ ნორვეგიის ფიორდები, მთები, ჩანჩქერები. ქალაქებში წარმოდგენილია კულტურული ტურიზმისათვის მიმზიდველი ობიექტები. 

ნორვეგიის კულტურა ჩამოყალიბდა მეჩხერი მოსახლეობის, მკაცრი კლიმატისა და ევროპისგან შედარებითი იზოლაციის გავლენით. შესაბამისად, ევროპის სხვა ქვეყნებისგან ის ბევრი მახასიათებლით განსხვავდება. ქვეყანა ფლობს ცოტა ციხესიმაგრეებსა და სასახლეები, მცირე სასოფლო-სამეურნეო არეალებს, მაგრამ იძლევა დიდ მანძილზე მოგზაურობის საშუალებას.

## რესურსები ინტერნეტში 
*

## სქოლიო 
კატეგორია:ნორვეგიის ტურიზმი
კირიბატული ენა

**კირიბატული ენა** ან **გილბერტული ენა** — კირიბატის რესპუბლიკიც ოფიციალური ენა ,წარმოადგენს ავსტრონეზიული ენების ოჯახს.

## სახელი 
კირბატულს ხშირად მოიხსენიებენ როგორც გილბერტულ ენას , ქვეყნის აღმომჩენის ტომას გილბერტის  პატივსაცემად.

## გავრცელების არეალი 
#კირიბატი, 98 000
#ფიჯი, 5 300
#ნაურუ, 1700
#სოლომონის კუნძულები, 1 200
#ტუვალუ, 870
#ვანუატუ, 370

## კილოები 
*ბანაბური კილო — გავრცელებულია კუნძულ ბანაბასა (კირიბატი) და ფიჯიზე
*ჩრდილოგიბერტული კილო — გავრცელებულია კირიბატის ცენტრალურ და ჩრდილოეთ კუნძულებზე
*ნიუური კილო — ტუვალუ (კუნძული ნიუ)
*რაბიული კილო — ფიჯი
*სამხრეთგიბერტული — გავრცელებულია კირიბატის სამხრეთ კუნძულებზე.

## ფრაზები 
*გამარჯობა —  Mauri
*როგორ ხარ? — Ko uara?
*მადლობა — Ko rabwa
*კარგად (დამშვიდობება) — Ti a boo

## დამწერლობა 
## რესურსები ინტერნეტში 
*ენა
*კირტატულ-ინგლისური ლექსიკონი 

## სქოლიო 
კატეგორია:კირიბატული ენა
პეტრე ცისკარიშვილი

**პეტრე ცისკარიშვილი** (დ. 27 თებერვალი 1974, თბილისი) — ქართველი ეკონომისტი, პოლიტიკოსი, საქართველოს სოფლის მეურნეობის მინისტრი (2006-2008). 

## ბიოგრაფია
დაიბადა 1974 წელს ქალაქ თბილისში. 1991 წელს კოლორადოში (აშშ) დაამთავრა ბასალტის საშუალო სკოლა. 1991-1992 წლებში სწავლობდა თბილისის სახელმწიფო უნივერსიტეტის საერთაშორისო ურთიერთობებისა და სამართლის ფაკულტეტზე. 1993-1997 წლებში სწავლობდა აუგსბურგის ინსტიტუტში (მინეაპოლისი, აშშ). 1998 წელს დაამთავრა თბილისის საერთაშორისო ეკონომიკურ ურთიერთობათა სახელმწიფო ინსტიტუტი მარკეტინგისა და კომერციის სპეციალობით; ხოლო 2002 წელს - თბილისის პოლიტიკური სწავლების სკოლა.

აშშ-ში სწავლის პარალელურად იყო კერძო რეპეტიტორი გეოგრაფიაში, ისტორიაში და რუსულ ენაში; I და II კურსის სტუდენტთა დამხმარე პედაგოგი ეკონომიკასა და პოლიტიკურ მეცნიერებაში; იურიდიული ფირმა „Kurzman, Grant & Ojala Law Offices Chartered“ რეფერენტი ბიზნესის საკითხებში; საგამომცემლო ფირმის „Scholz Publishing Co“. თანადამფუძნებელი.

1997-1998 წელს მუშაობდა საქართველოს მრეწველობის სამინისტროში. 1998-1999 წლებში იყო სააქციო საზოგადოება „ქართუ ჯგუფის“ ფინანსური მენეჯერი. 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“. 2003 წელს, ვარდების რევოლუციის შემდეგ დაინიშნა შინაგან საქმეთა მინისტრის მოადგილედ. 2004-2006 წლებში იყო საქართველოს პრეზიდენტის რწმუნებული კახეთის მხარეში. 2006 წლიდან არის საქართველოს კრივის ფედერაციის პრეზიდენტი. 2006 წლის 10 ნოემბერს დაინიშნა საქართველოს სოფლის მეურნეობის მინისტრად. 2008-2012 წლებში იყო საქართველოს მე-7 მოწვევის პარლამენტის წევრი (ახმეტის მაჟორიტარი), საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“  და საპარლამენტო უმრავლეობის ლიდერი.

2012 წლის საპარლამენტო არჩევნებში წარდგენილ იყო კვლავ ახმეტის მუნიციპალიტეტის მაჟორიტარობის კანდიდატად, თუმცა დამარცხდა კოალიცია ქართული ოცნების მიერ წარდგენილ ზურაბ ზვიადაურთან. მიუხედავად ამისა, ცისკარიშვილი 2012-2016 წლებში მაინც გახდა  საქართველოს მე-8 მოწვევის პარლამენტის წევრი პარტიული სიით (ის მეორე ნომრად იყო წარმოდგენილი), საარჩევნო ბლოკი: „ერთიანი ნაციონალური მოძრაობა — „მეტი სარგებელი ხალხს“. 2012 წლის საპარლამენტო არჩევნებში ახმეტის მაჟორიტარობის კანდიდატი იყო („ერთიანი ნაციონალური მოძრაობა“), სადაც ხმათა 45,32% მიიღო (8080 ხმა) და მეორე ადგილი დაიკავა.

2022 წლის 10 იანვარს აირჩიეს „ერთიანი ნაციონალური მოძრაობის“ გენერალურ მდივნად, ამ პოსტზე შეცვალა კობა ნაყოფია.

ჰყავს მეუღლე და ერთი ვაჟი — ნიკოლოზი. ფლობს ინგლისურ, რუსულ, იტალიურ და ესპანურ ენებს.

## რესურსები ინტერნეტში
*პეტრე ცისკარიშვილის პროფილი facebook-ზე

## სქოლიო
კატეგორია:დაბადებული 27 თებერვალი
კატეგორია:დაბადებული 1974
კატეგორია:საქართველოს სოფლის მეურნეობის მინისტრები
კატეგორია:საქართველოს V მოწვევის პარლამენტის წევრები
კატეგორია:საქართველოს VII მოწვევის პარლამენტის წევრები
კატეგორია:საქართველოს VIII მოწვევის პარლამენტის წევრები
კატეგორია:თბილისში დაბადებულები
პეტრე
კატეგორია:ცოცხალი ადამიანები
კიმ ჩებომი

|}
**კიმ ჩებომი** (; დ. 25 იანვარი, 1985) — სამხრეთკორეელი ძიუდოისტი. 2012 წლის ლონდონის ოლიმპიური თამაშების ჩემპიონი 81 კგ. წონით კატეგორიაში, 2-გზის მსოფლიო ჩემპიონი (2010, 2011) და 5-გზის აზიის ჩემპიონი (2005, 2008, 2009, 2011, 2012). აგრეთვე მსოფლიო ჩემპიონი ახალგაზრდებს შორის (2004).

## რესურსები ინტერნეტში 
* Jae-Bum Kim. london2012.com.
* Olympic judo: South Korea's Kim Jae-Bum wins men's -81kg gold.

კატეგორია:კორეელი ძიუდოისტები
კატეგორია:დაბადებული 1985
კატეგორია:დაბადებული 25 იანვარი
კატეგორია:ცოცხალი ადამიანები
პორტუგალიის ტურიზმი

[მინი|250პქ|[ბელენის ციხესიმაგრე — ლისაბონის ერთ-ერთი მთავარი ტურისტული ღირსშესანიშნაობა]]
[მინი|250პქ|[ალგარვი — პორტუგალიის მთავარი პლაჟების არეალი]]
[მინი|250პქ|[პორტუ]]
**პორტუგალია** ყოველწლიურად მრავალ ტურისტს იზიდავს. 2006 წელს ქვეყანა 12,8 მილიონმა ტურისტმა მოინახულა. ტურიზმი მზარდად მნიშვნელოვან როლს თამაშობს პორტუგალიის ეკონომიკაში და მთლიანი შიდა პროდუქტის დაახლოებით 5%-ს აწარმოებს. 

მნიშვნელობის თვალზრისით, მთავარი ტურისტული არეალებია: ლისაბონი, ალგარვი, პორტუ, ჩრდილოეთი პორტუგალია, ატლანტის ოკეანეში მდებარე აზორისა და მადეირის კუნძულები, ასევე ალენტეჟუს რეგიონი. 

ლისაბონი, ბარსელონის შემდეგ ევროპაში ტურისტების მიერ მეორე ყველაზე მონახულებადი ქალაქია. 2006 წელს, ქალაქის სასტუმროებში ტურისტთა მიერ ღამის გათევის 7 მლნ შემთხვევა დაფიქსირდა, რაც წინა წლის მაჩვენებელზე 11,8%-ით მეტი იყო. ბოლო წლებში, ლისაბონმა გადააჭარბა ალგარვის — პორტუგალიის მთავარ ტურისტულ რეგიონს. პორტუმ და ჩრდილოეთ პორტუგალიამ, განსაკუთრებით კი მდინარე დუეროს ჩრდილოეთით მდებარე ურბანულმა არეალებმა მნიშვნელოვანი ტურისტული ზრდა აჩვენეს და გადაუსწრეს მადეირას, 2010 წელს ისინი ქვეყნის მესამე ყველაზე მონახულებადი დესტინაცია იყო. დღეისათვის, პორტუგალიაში ჩამსვლელ ტურისტთა შორის სჭარბობენ ბრიტანელები, ესპანელები და გერმანელები, რომლებიც დაბალი ღირებულების ავიახაზებით სარგებლობენ და ძირითადად მიილტვიან არა მხოლოდ პლაჟებისა და მზის ხათრით, არამედ ძირითადად ეძებენ კულტურულ ძეგლებს, ქალაქებს, კავდებიან გასტრონომიული და საწყლოსნო ტურიზმით.

## რესურსები ინტერნეტში
*Portugal Video Channel Website - Visit Portugal before you go! 
*Portugal Official Tourism Website
*
*
*Options for tourism in Portugal 

## სქოლიო
კატეგორია:პორტუგალიის ტურიზმი
თუნის ტბა

**თუნის ტბა** () — ტბა შვეიცარიაში, ბერნის კანტონში. მდებარეობს ზღვის დონიდან 560 მეტრზე. ფართობი  48.3 კმ². სიგრძე 17.5 კმ, სიგანე 3.5 კმ, მაქსიმალური სიღრმე 217 მ. უერთდება ბრიენცის ტბას მდინარე აარეს მეშვეობით. ტბას ერთვის რამდენიმე მდინარე და მცირე ნაკადული. ტბაში ბინადრობს რამდენიმე სახეობის თევზი. სამხრეთ სანაპიროსთან გაყვანილია რკინიგზა.

## რესურსები ინტერნეტში
*
* Lake Thun Tourism Portal
* Hochwasserschutz Thunersee   - თუნის ტბის წყლის რეგულაციის სქემა
* Hydrological data for Lake Thun 

კატეგორია:შვეიცარიის ტბები
კატეგორია:ტბები ანბანის მიხედვით
ბეორტნოთის, ბეორთელმის ძის დაბრუნება

მინი|მოლდონის ბრძოლის ადგილის აღმნიშვნელი დაფა.
**ბეორტნოთის, ბეორთელმის ძის დაბრუნება** () — ჯონ რონალდ რუელ ტოლკინის ნაშრომი, რომელიც გამოქვეყნდა 1953 წელს, საუნივერსიტეტო ჟურნალის „Essays and Studies by Members of the English Association“ მე-6 გამოცემაში.

ნაშრომი ისტორიული ხასიათისაა, დაწერილი მოლდონის ბრძოლის გავლენით. დაწერილია ალიტერატურული პოემის ენით, მაგრამ ასევე წარმოადგენს პიესას, რომლის ორი მოქმედი პირი მოლდონის შედეგებზე საუბრობს. ნაშრომს შესავალისა და ბოლოსიტყვაობის სახით ახლავს ორი ესე, რომელთა ავტორი ასევე ტოლკინია.

მთლიანად ნაშრომში შეტანილია:

* *ბეორტნოთის დაღუპვა* - ესე, რომელიც განიხილავს ბრძოლასა და ძველ ინგლისურ ენაზე არსებულ ფრაგმენტს, რომელმაც გავლენა იქონია ამ ნაშრომზე.
* *ბეორტნოთის, ბეორთელმის ძის დაბრუნება* - პოემა.
* *ოფერმოდი* - ესე, რომელიც მომდინარეობს ძირითადი ნაშრომიდან და განიხილავს ძველი ინგლისური სიტყვის „ofermod“ მნიშვნელობას.

## რესურსები ინტერნეტში 
* ტექსტი

კატეგორია:ჯ. რ. რ. ტოლკინის ნაწარმოებები
კატეგორია:1953 წლის ლექსები
კატეგორია:1953 წლის მოთხრობები
კატეგორია:1953 წლის წიგნები
ჯოზეფ მერიკი

**ჯოზეფ კერი მერიკი** ( დ. 5 აგვისტო, 1862 — გ. 11 აპრილი, 1890), ზოგჯერ არასწორად მოიხსენიებენ როგორც *ჯონ მერიკს*, — ინგლისელი მამაკაცი, რომელიც განიცდიდა სხეულის ძლიერ სიმახინჯეს, ამასთანავე იგი „ადამიანი-სპილოს“ სახელით გამოჰყავდათ მახინჯების შოუში. ლონდონის საზოგადოებისთვის ცნობილი გახდა მას შემდეგ, რაც დასახლდა ლონდონის სამეფო საავადმყოფოში. დაიბადა ქალაქ ლესტერში. სხეულის არასწორი განვითარება დაეწყო დაბადებიდან პირველ წლებში. კანი სქელი და ხორკლიანი ჰქონდა, კარგად განვითარებული ტუჩები და ძვლოვანი დიდი გამონაზარდი შუბლზე. მარჯვენა ხელი და ორივე ფეხი მეტად გაფართოებული ჰქონდა; ბავშვობაში მან დაცემის შედეგად თეძო დაიზიანა, რაც კოჭლობის მიზეზი გახდა. 11 წლის ასაკში დედა გარდაეცვალა, ხოლო მამამისი სხვა ქალზე დაქორწინდა. მერიკმა სკოლა 13 წლის ასაკში მიატოვა, მისთვის რთული იყო სამსახურის პოვნაც. მამამისმა და დედინაცვალმა ბავშვს ზურგი შეაქციეს და მერიკმა სახლი მიატოვა. 1879 წლის ბოლოს 17 წლის ასაკში შევიდა ლესტერის სამუშაო სახლის კავშირში (*საქველმოქმედო დაწესებულება*).

1884 წელს სამუშაო სახლში გატარებული 4 წლის შემდეგ, იგი დაუკავშირდა შოუმენს, სახელად სემ ტორს, რომელმაც გარკვეული ადამიანებისგან შემდგარი ორგანიზაცია შექმნა და ამასთანავე უზრუნველყო მისი ჩვენებებზე გამოყვანა; მათვე შეარქვეს მერიკს — „ადამიანი-სპილო“. აღმოსავლეთ მიდლენდში გატარებული მოგზაურობის შემდეგ იგი ქალაქ ლონდონში გაემგაზვრა, სადაც იაფფასიან თეატრში მოუწია გამოსვლა. აღნიშნული დაწესებულება ლონდონის სამეფო საავადმყოფოს სიახლოვეს მდებარეობდა, რომელიც ერთხანს ქირურგმა ფრედერიკ ტრივზმა მოინახულა, რომელმაც მას დაკვირვებების ჩასატარებლად და ფოტოსურათების გადასაღებად საავადმყოფოში მისვლა შესთავაზა. ერთი პერიოდი მერიკს გადანაცვლება მოუწია ბელგიაში, სადაც იგი მისმა მენეჯერმა გაძარცვა და მას ქალაქ ბრიუსელში მოუწია დარჩენა. მოგვიანებით ტრივზმა იგი ხელმეორედ მოათავსა თავისთან საავადმყოფოში.

განუკურნებელი მდგომარეობის მიუხედავად, მერიკს მისცეს საავადმყოფოში მუდმივად დარჩენის უფლება. ექიმი ტრივზი ყოველდღიურად ნახულობდა მას და მათ შორის კარგი მეგობრული ურთიერთობა ჩამოყალიბდა. მერიკი აგრეთვე თავისთან იღებდა მდიდარ ქალბატონებსა და ლონდონის საზოგადოების ჯენლტმენებს.

ჯოზეფ მერიკი გარდაიცვალა 1890 წლის 11 აპრილს, 27 წლის ასაკში. გარდაცვალების მიზეზი ასფიქსია გახდა, თუმცა ტრივზი ირწმუნებოდა, რომ იგი დისლოცირებული კისრის გამო გარდაიცვალა.

## რესურსები ინტერნეტში 
* ჯოზეფ კერი მერიკის ავტობიოგრაფიული ჩანაწერი  
* ჯოზეფ კერი მერიკი  
* ჯოზეფ კერი მერიკის შესახებ  
* ჯოზეფ კერი მერიკი 

კატეგორია:ინგლისელი ადამიანები შეზღუდული შესაძლებლობებით
კატეგორია:ინვალიდები
კატეგორია:დაბადებული 5 აგვისტო
კატეგორია:დაბადებული 1862
კატეგორია:გარდაცვლილი  11 აპრილი
კატეგორია:გარდაცვლილი 1890
რუმინეთის ტურიზმი

[მინი|250პქ|[მარამურეშის ლანდშაფტი]]
[მინი|250პქ|[დუნაის დელტა]]
[მინი|250პქ| ქალაქი [სიბიუ]]
**ტურიზმი** რუმინეთში ფოკუსირდება ქვეყნის ბუნებრივ ლანდშაფტსა და მის მდიდარ ისტორიაზე. ტურისტთა რაოდენობა ყოველწლიურად იზრდება, ტურიზმი კი ქვეყნის მთლიანი შიდა პროდუქტისთვის მზარდად მნიშვნელოვანი წყარო ხდება. ყოველ წელს რუმინეთს 7-9 მლნ ადამიანი სტუმრობს. რუმინეთის ეკონომიკა ტურიზმისათვის უზარმაზარი პოტენციალით ხასიათდება. ვიზიტორთა რაოდენობა, 2002 წელს 4,8 მლნ იყო, 2008 წელს კი ამ რიცხვმა 8,9 მლნ შეადგინა. შემოსავალი კი 2002 წლიდან 400 მლნ-დან 2004 წლისთვის 607 მლნ-მდე გაიზარდა. 2005 წელს, ტურიზმმა რუმინეთში €880 მლნ ევროს ინვესტიცია მოიზიდა. 

რუმინეთის ეკონომიკაში ტურიზმს მნიშვნელოვანი წვლილი შეაქვს. 1990-იანი წლებიდან, ქვეყნის ხელისუფლებამ რუმინეთის კარპატებში სათხილამურო სპორტის განვითარების აქტიური მხარდაჭერა დაიწყო. ადგილობრივი და საერთაშორისო ტურიზმის წილი ქვეყნის მშპ-ში 4%-ია, მისი წყალობით კი შექმნილია 0,8 მლნ სამუშაო ადგილი. კომერციის შემდეგ, ტურიზმი მეორე უმსხვილესი კომპონენტია რუმინეთის მომსახურების სფეროში. 2006 წელს, ქვეყანაში რეგისტრირებული იქნა 20 მლნ ღამისთევა საერთაშორისო ტურისტების მიერ, რაც წინა წლის მაჩვენებელზე 4%-ით მეტი იყო. ცენტრალური ევროპის სავაჭრო ბაზრების დაახლოებით ორი მესამედი თავს რუმინეთში იყრის, რის გამოც ყოველწლიურად ფიქსირდება 2-3 მლნ ბიზნეს-მოგზაურობა, რომელთაგან 20% უცხოელები არიან. 

2006 წელს, რუმინეთში 14 122 798 ტურისტმა დაისვენა. მთლიანმა შემოსავლებმა 4,2 მლრდ აშშ დოლარი შეადგინა; თითოეული ტურისტის მიერ დახარჯულმა თანხამ კი საშუალოდ 679$. დროთა განმავლობაში, რუმინეთი ევროპელ ტურისტთათვის პოპულარულ ტურისტულ დანიშნულებად ჩამოყალიბდა, რომელსაც ხშირად უწევს შეჯიბრება საბერძნეთთან, იტალიასთან და ესპანეთთან. 

რუმინეთს მაღალგანვითარებული ტურისტული ინფრასტრუქტურა გააჩნია, რაც მას ტურიზმთან დაკავშირებული აღჭურვილობისა და სერვისისათვის კარგ ბაზრად აქცევს.

## რესურსები ინტერნეტში
*
*
*Apuseni Mountains Travel Guide

## სქოლიო
კატეგორია:რუმინეთის ტურიზმი
ვინტერთური

**ვინტერთური** () — ქალაქი ჩრდილოეთ შვეიცარიაში, ციურიხის კანტონში. 2011 წლის მონაცემებით, მისი მოსახლეობა 100 000 ადამიანია და ამ მხრივ წარმოადგენს შვეიცარიის სიდიდით მე-6 ქალაქს. დღეისათვის, ვინტერთური მომსახურებისა და მაღალი ტექნოლოგიების ცენტრია. მდებარეობს ციურიხის სიახლოვეს, 30 კმ-ით სამხრეთ-დასავლეთით, მატარებლით 18 წუთის სავალ მანძილზე.

ვინტერთური გერმანიასთან და იტალიასთან დაკავშირებულია პირდაპირი სარკინიგზო ხაზით, ასევე ემსახურება ციურიხის აეროპორტი. ამავე დროს, წარმოადგენს რეგიონულ სატრანსპორტო კვანძს. მისი სარკინიგზო სადგური ერთ-ერთი ყველაზე გადატვირთულია მთელს შვეიცარიაში.

## იხილეთ აგრეთვე
* შვეიცარიის ქალაქების სია

## რესურსები ინტერნეტში
* ოფიციალური საიტი 
* Official Webpage Economic Development Region of Winterthur
* Tourismusbüro Winterthur
* Musikkollegium Winterthur
* Homepage of Winterthur's city Orchestra

კატეგორია:შვეიცარიის ქალაქები
სანქტ-გალენი

**სანქტ-გალენი** (; ) — ქალაქი შვეიცარიაში, სანქტ-გალენის კანტონის დედაქალაქი. დაარსდა VII საუკუნეში, წმინდა გალის განდეგილობის ადგილის გარშემო. დღეისათვის ის დიდი ურბანული აგლომერაციაა (160 000 მოსახლით) და წარმოადგენს აღმოსავლეთ შვეიცარიის ცენტრს.

ქალაქის მთავარი ტურისტული ღირსშესანიშნაობაა წმინდა გალის სააბატო, რომელიც იუნესკოს მსოფლიო მემკვიდრეობის ძეგლთა სიაშია შესული. მის განთქმულ ბიბლიოთეკაში ინახება IX საუკუნით დათარიღებული წიგნები.

ქალაქს კარგი სატრანსპორტო კავშირი აქვს დანარჩენ ქვეყანასთან, ისევე როგორც გერმანიასა და ავსტრიასთან.

## იხილეთ აგრეთვე
* შვეიცარიის ქალაქების სია

## რესურსები ინტერნეტში
*ოფიციალური საიტი
*St. Gallen Symposium
*QuickTime Virtual Reality (QTVR) images of St. Gallen 
*University of St Gallen
*

კატეგორია:შვეიცარიის ქალაქები
შვეიცარიის ქალაქების სია

მინი|300პქ|შვეიცარიის ქალაქების სია მოსახლეობის რაოდენობის მხრივ
**შვეიცარიის ქალაქების სია** — შვეიცარიის უმსხვილესი ქალაქების სია. თემი, რომლის მოსახლეობაც 10 000 ადამიანს აჭარბებს, ქალაქად ითვლება. 
[მინი|300პქ|[ციურიხი]]
[მინი|300პქ|[ჟენევა]]
## 10 უდიდესი ქალაქი
**მუქად** მონიშნულია კანტონის დედაქალაქები.

## რესურსები ინტერნეტში
*''Les niveaux géographiques de la Suisse 

*
კატეგორია:ქალაქების სია ქვეყნების მიხედვით
ტაგირ ხაიბულაევი

|}
**ტაგირ ხაიბულაევი** (დ. 24 ივლისი, 1984) — რუსეთის სახელით მოასპარეზე დაღესტნელი ძიუდოისტი. 100 კგ. წონით კატეგორიაში არის ლონდონის ოლიმპიური თამაშების ჩემპიონი (2012), ასევე მსოფლიოსა (2011) და ევროპის (2009) ჩემპიონი.

## რესურსები ინტერნეტში 
* Tagir Khaibulaev (RUS) . judoinside.com. 
* Khaibulaev wins Russia's third judo gold. 

კატეგორია:დაბადებული 24 ივლისი
კატეგორია:დაბადებული 1984
კატეგორია:რუსი ძიუდოისტები
კატეგორია:დაღესტნელი ძიუდოისტები
კატეგორია:ცოცხალი ადამიანები
მიკლოშ უნგვარი

|}
**მიკლოშ უნგვარი** (; დ. 15 ოქტომბერი, 1980) — უნგრელი ძიუდოისტი. ევროპის 3-გზის ჩემპიონი (2002, 2009, 2011) და 3-გზის ვერცხლის პრიზიორი (2005, 2008, 2010). ასევე მსოფლიოს 3-გზის ბრინჯაოსა (2005, 2007, 2009) და ლონდონის ოლიმპიური თამაშების (2012) ვერცხლის პრიზიორი.

## რესურსები ინტერნეტში 
* Miklós Ungvári (HUN) . judoinside.com.

კატეგორია:უნგრელი ძიუდოისტები
კატეგორია:დაბადებული 1980
კატეგორია:დაბადებული 15 ოქტომბერი
კატეგორია:ცოცხალი ადამიანები
პოლონეთის ტურიზმი

მინი|250პქ|ტატრის მთები
[მინი|250პქ|[დომბა|ევროპული ბიზონები ბელოვეჟის ტევრში]]
**პოლონეთი** გლობალური ტურისტული ბაზრის შემადგენელი ნაწილია, სადაც მუდმივად იზრდება ვიზიტორთა რაოდენობა, განსაკუთრებით მას შემდეგ, რაც ქვეყანა ევროკავშირს შეუერთდა. ტურიზმს მნიშვნელოვანი წილი შეაქვს პოლონეთის საერთო ეკონომიკაში. ყველაზე პოპულარული ქალაქებია: კრაკოვი, ვროცლავი, გდანსკი, ვარშავა, პოზნანი, ლუბლინი, ტორუნი და გერმანელ ნაცისტთა საკონცენტრაციო ბანაკი ოსვენციმში. საუკეთესო რეკრეაციულ დესტინაციებს შორისაა მაზურის ტბების რაიონი, ბალტიის ზღვის სანაპირო, ტატრები, სუდეტები და ბელოვეჟის ტევრი. პოლონეთის მთავარი ტურისტული შემოთავაზებაა ღირსშესანიშნავი ადგილების დათვალიერება ქალაქებში და მათ მიღმა არსებულ ისტორიულ მონუმენტებთან, ბიზნეს-ტურები, კვალიფიცირებული ტურიზმი, აგროტურიზმი, მთაში ხეტიალი, მთაზე ცოცვა და ა. შ. უცხოელი ტურისტების რაოდენობის თვალსაზრისით, პოლონეთი მე-14 ყველაზე მონახულებადი ქვეყანაა.

## გალერეა

ფაილი:Ratusz2noc.jpg |ვროცლავი
ფაილი:Marienburg 2004.jpg |მარიენბურგის ციხესიმაგრე
ფაილი:Przełom Dunajca a1.jpg|მდინარე დუნაეცის ხეობა
ფაილი:Bulwar w Augustowie.JPG |ავგუსტოვის არხი ქალაქ ავგუსტოვში
ფაილი:4 Warszawa 23.jpg |ძველი ვარშავა
ფაილი:Bay Gdansk 2006.jpg |პლაჟები გდანსკის უბესთან
File:2009-05-30-polska-by-RalfR-30.jpg | შჩეცინი

## რესურსები ინტერნეტში
*
* Polska Organizacja Turystyczna
* Instytut Turystyki 

კატეგორია:პოლონეთის ტურიზმი
ტედი რინერი

|}
**ტედი რინერი** (; დ. 7 აპრილი, 1989) — ფრანგი ძიუდოისტი. მძიმე წონაში ზაფხულის ოლიმპიური თამაშების 3-გზის გამარჯვებული (2012, 2016, 2024) და 2-გზის ბრინჯაოს პრიზიორი (2008, 2020), 11-გზის მსოფლიოსა და 5-გზის ევროპის ჩემპიონი. ასევე მსოფლიოსა და ევროპის ჩემპიონი ახალგაზრდებს შორის (2006).

## რესურსები ინტერნეტში 
* ტედი რინერის პროფილი judoinside.com-ზე .
* ტედი რინერის ვიდეოები judovision.org-ზე.

კატეგორია:ფრანგი ძიუდოისტები
კატეგორია:დაბადებული 1989
კატეგორია:დაბადებული 7 აპრილი
კატეგორია:ცოცხალი ადამიანები
ზაზა კედელაშვილი

{{ინფოდაფა სპორტსმენი
| თავისფერი    = 
| სახელი           = ზაზა კედელაშვილი
| სურათი          = 
| სურათისზომა      = 
| წარწერა        = 
| დაბადების სახელი      = 
| სრული სახელი       = 
| მეტსახელი       = 
| ეროვნება    = ქართველი
| დაბადების თარიღი      =    
| დაბადების ადგილი     =  თბილისი
| გარდაცვალების თარიღი      = 
| გარდაცვალების ადგილი     = 
| სიმაღლე         = 
| წონა         = 66
| საიტი        = 
| ქვეყანა        = 
| სპორტი          = ძიუდო
| სახეობა          = 
| კლუბი           = 
| გუნდი           = 
| მწვრთნელი          = 
| მედლისთარგები = 

|}
| მედლები    = 
}}
**ზაზა კედელაშვილი** (დ. 12 ნოემბერი, 1985,  თბილისი  , საქართველოს სსრ, სსრკ) — ქართველი  იურისტი, პოლიტიკოსი, სპორტსმენი. 3-გზის ევროპის ჩემპიონი 66 კგ. წონით კატეგორიაში (2006, 2007, 2008). საქართველოს ორი მოწვევის პარლამენტის (2012, 2016) წევრი. 

2006 წელს დაამთავრა საქართველოს შინაგან საქმეთა სამინისტროს აკადემია.
მონაწილეობა მიიღო 2008 წლის პეკინის ოლიმპიურ თამაშებზე, თუმცა პირველივე ეტაპზე, უნგრელ მიკლოშ უნგვართან დამარცხდა და ტურნირს გამოეთიშა. 2012-2016 წლებში იყო  საქართველოს მე-8 მოწვევის პარლამენტის წევრი (დედოფლისწყაროს მაჟორიტარი), საარჩევნო ბლოკი: „ერთიანი ნაციონალური მოძრაობა — „მეტი სარგებელი ხალხს“.   2016-2020 წლებში — საქართველოს მე-9 მოწვევის პარლამენტის წევრი  პარტიული სიით, საარჩევნო ბლოკი: „ერთიანი ნაციონალური მოძრაობა“,  ხოლო 2017 წლიდან   „ევროპული საქართველოს“ მანდატით.
## ჯილდოები, პრემიები და პრიზები
*2017: ღირსების ორდენი 
## მთავარი შედეგები 
## რესურსები ინტერნეტში 
* ზაზა კედელაშვილის ვიდეოები Judovision.org-ზე.
* ზაზა კედელაშვილი — ქართული სპორტის სტატისტიკა
## სქოლიო
კატეგორია:დაბადებული 12 ნოემბერი
კატეგორია:დაბადებული 1985
კატეგორია:ქართველი ძიუდოისტები
კატეგორია:საქართველოს VIII მოწვევის პარლამენტის წევრები
კატეგორია:საქართველოს IX მოწვევის პარლამენტის წევრები
კატეგორია:თბილისში დაბადებულები
კატეგორია:საქართველოს შინაგან საქმეთა სამინისტროს აკადემიის კურსდამთავრებულები
ზაზა
კატეგორია:ცოცხალი ადამიანები
Childhood's End (პინკ ფლოიდის სიმღერა)

„'''Childhood's End'*“ — მეშვიდე სიმღერა ინგლისური პროგრესული როკ-ჯგუფ პინკ ფლოიდის 1972 წლის ალბომზე *Obscured by Clouds*. ჯგუფის მიერ სრულდებოდა 1972-1973 წლებში. სახელწოდება, როგორც ვარაუდობენ, ეფუძნება ართურ კლარკის ამავე სახელწოდების მქონე რომანს.

ეს არის როჯერ უოტერსის ჯგუფიდან წასვლამდე უკანასკნელი სიმღერა დეივიდ გილმორის მიერ დაწერილი ტექსტით. ნიკ მეისონის პულსირებადი სოლო დასარტყმელ საკრავებზე აქ ჰგავს „Time“-ს. სიმღერა ფილმში „ველი“ ჟღერს ტყეებში მოგზაურობის სცენაში, როდესაც მთავარი პერსონაჟი ვივიანი მიხვდება, რომ აუცილებელია ხშირად შესვენება.

კომპოზიცია კონცერტებზე რამდენიმეჯერ დაუკრეს, 1972 წლის დეკემბრიდან მოყოლებული. 2016 წელს, ჯგუფის ბოქს-სეტის *The Early Years 1965-1972'' გამოცემამდე გამოვიდა პრომო ფილმი სიმღერის 2016 წლის მიქსით - კონცერტის წინ გადაღებული და სტუდიაში მუშაობის კადრებით.

## სქოლიო 
კატეგორია:1972 წლის სიმღერები
კატეგორია:პინკ ფლოიდის სიმღერები
კატეგორია:სიმღერები დეივიდ გილმორის ავტორობით
ლუგანო

**ლუგანო** — ქალაქი სამხრეთ შვეიცარიაში, იტალიურენოვან ტიჩინოს კანტონში, იტალიის საზღვართან. 2010 წლის მონაცემებით, ქალაქის მოსახლეობა 54 667 ადამიანს შეადგენს, ურბანული აგლომერაციის კი 145 000-ს. მოსახლეობის რაოდენობის მხრივ, წარმოადგენს შვეიცარიის მე-9 ქალაქს და იტალიის ფარგლებს გარეთ არსებულ უდიდეს იტალიურენოვან ქალაქს.

გაშენებულია ლუგანოს ტბის ნაპირებზე. მისი თბილი კლიმატი მრავალ ადამიანს იზიდავს, ბოლო წლებში კი განსაკუთრებით ცნობილ ადამიანებს. ხშირად მას ზედმეტსახელად „შვეიცარიის მონტე-კარლოს“ უწოდებენ.

## ისტორია
უკვე IX საუკუნეში, ლუგანო ვაჭრობის მნიშვნელოვანი ცენტრი იყო. იტალიურ ომებში, 1512 წელს ქალაქი შვეიცარიის კავშირს გადაეცა. საფრანგეთის რევოლუციის დროს, ლუგანო იგივე ჰელვეციის რესპუბლიკაში შედიოდა და თავისივე სახელწოდების კანტონის მთავარი ქალაქი იყო. 1803 წელს ის ტიჩინოს კანტონს გადაეცა. მიუხედავად იმისა, რომ 1881 წელს ადმინისტრაციული უფლებები ქალაქ ბელინცონას გადაეცა, ლუგანო მაინც დარჩა პოლიტიკური, კულტურული, ვაჭრობისა და კომერციის ცენტრად.

## დემოგრაფიული ისტორია

Colors=
  id:lightgrey value:gray(0.9)
  id:darkgrey  value:gray(0.8)
ImageSize  = width:1020 height:210
PlotArea   = height:150 left:100 bottom:50 right:100
AlignBars  = justify
DateFormat = x.y
Period     = from:0 till:55000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:5000 start:0
ScaleMinor = gridcolor:lightgrey increment:1000 start:0
PlotData=
  color:yellowgreen width:40   mark:(line,white) align:center
  bar:1710 from:start till:2320 text:"2,302"
  bar:1783 from:start till:3761 text:"3,761"
  bar:1850 from: start till:5939 text:"5,939"
  bar:1870 from: start till:6836 text:"6,836"
  bar:1888 from: start till:8185 text:"8,185"
  bar:1900 from: start till:10847 text:"10,847"
  bar:1910 from: start till:14988 text:"14,988"
  bar:1930 from: start till:17672 text:"17,672"
  bar:1950 from: start till:21448 text:"21,448"
  bar:1970 from: start till:27121 text:"27,121"
  bar:1990 from: start till:25334 text:"25,334"
  bar:2000 from: start till:26560 text:"26,560"
  bar:2010 from: start till:54667 text:"54,667"

მინი|ცენტრი|1000პქ|ლუგანოს პანორამული ხედი
## იხილეთ აგრეთვე
* შვეიცარიის ქალაქების სია

## რესურსები ინტერნეტში
* Official website 
* Lugano Tourism
* 

## სქოლიო
კატეგორია:შვეიცარიის ქალაქები
ფირცხალაიშვილი

საკუთარი სახელი **ფირცხალაიშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* ალექსანდრე ფირცხალაიშვილი — ისტორიკოსი
* გია ფირცხალაიშვილი — პოლიტიკოსი
* ილია ფირცხალაიშვილი — პოლიტიკოსი
* სიმონ ფირცხალაიშვილი — აგრონომი
* ჯონი ფირცხალაიშვილი — გენერალ-ლეიტენანტი 

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
ალტდორფი

**ალტდორფი** ( *ძველი ქალაქი*) — ქალაქი შვეიცარიაში, ურის კანტონის დედაქალაქი. ფართობი 10,23 კმ²-ს შეადგენს და მდებარეობს ზღვის დონიდან 462 მეტრზე, მდინარე როისის მარჯვენა ნაპირზე, ლუცერნიდან 55 კმ-ის დაშორებით.  2010 წლის მონაცემებით, ქალაქის მოსახლეობა 8 861 ადამიანს შეადგენს.

უძველესი დასახლებების კვალი ძვ. წ. III საუკუნით თარიღდება.

## ისტორიული მოსახლეობა
## იხილეთ აგრეთვე
* შვეიცარიის ქალაქების სია

## რესურსები ინტერნეტში
*ოფიციალური საიტი 

კატეგორია:შვეიცარიის ქალაქები
აარაუ

**აარაუ** () — ქალაქი ჩრდილოეთ შვეიცარიაში, აარგაუს კანტონისა და თავისივე სახელწოდების რაიონის დედაქალაქი. მოსახლეობა ძირითადად გერმანულენოვანი პროტესტანტია. ქალაქი მდებარეობს შვეიცარიის ზეგანზე, მდინარე აარეს ხეობაში, მარჯვენა ნაპირზე, იურის მთების სამხრეთ მთისწინეთში, ციურიხის დასავლეთით. დასავლეთით ესაზღვრება ზოლოთურნის კანტონი. წარმოადგენს არგაუს მეორე უდიდეს ქალაქს ვეტინგენის შემდეგ. 2010 წლის დასაწყისში, ქალაქი რორი აარაუს გარეუბანი გახდა.

## ისტორია 
აარაუს ტერიტორიაზე აღმოჩენილია ნეოლითის ხანის არტეფაქტები და ბრინჯაოს ხანის ნასახლარები, რომაული ხანის ხის ხიდის ნაშთები.

ქალაქი დაახლოებით 1240 წელს დაარსდა. წერილობით წყაროებში პირველად 1256 წელს მოიხსენიება, ქალაქის სტატუსი კი 1283 წელს მიენიჭა.

## იხილეთ აგრეთვე 
* შვეიცარიის ქალაქების სია

## რესურსები ინტერნეტში 
## სქოლიო 
კატეგორია:შვეიცარიის ქალაქები
ვლადიმერ რუბაშვილი

**ვლადიმერ გრიგოლის ძე რუბაშვილი** (დ. 2 დეკემბერი, 1940, თბილისი — გ. 2 თებერვალი, 1964, თბილისი) — ქართველი სპორტსმენი (თავისუფალი ჭიდაობა), საბჭოთა კავშირის სპორტის დამსახურებული ოსტატი (1961). 

## ბიოგრაფია
თბილისის 35-ე სპორტული სკოლის დამთავრების შემდეგ, 1959 წლიდან სწავლობდა თბილისის სახელმწიფო უნივერსიტეტის ეკონომიკის ფაკულტეტზე. მსოფლიოს ჩემპიონი (1961, იოკოჰამა, იაპონია). XVII ოლიმპიური თამაშების (1960, რომი) ბრინჯაოს მედლის მფლობელი. საბჭოთა კავშირის სამგზის (1961, 1962, 1963) ჩემპიონი. გამოირჩეოდა ჭიდაობის აქტიური სტილით და უაღრესად თავისებური ტექნიკით. მსოფლიოს ერთ-ერთი ყველაზე ტექნიკური და თვითმყოფადი მოჭიდავე.

ტრაგიკულად დაიღუპა 1964 წლის 2 თებერვალს, ავტოკატასტროფის შედეგად.

## ძირითადი შედეგები 
## ლიტერატურა
## ბიბლიოგრაფია
* 

## რესურსები ინტერნეტში
* ვლადიმერ რუბაშვილი — ქართული სპორტი
* გახსოვთ, ვოვა რუბაშვილი?! 
* ლეგენდების კვალდაკვალ - ვლადიმერ რუბაშვილი

## სქოლიო
კატეგორია:დაბადებული 2 დეკემბერი
კატეგორია:დაბადებული 1940
კატეგორია:გარდაცვლილი 2 თებერვალი
კატეგორია:გარდაცვლილი 1964
კატეგორია:ქართველი მოჭიდავეები თავისუფალ სტილში
კატეგორია:საბჭოთა კავშირის სპორტის დამსახურებული ოსტატები
კატეგორია:ქართველი ოლიმპიური პრიზიორები
ლივლივი

მინი|ლივლივი ნორვეგიაში
**ლივლივი** — ოკეანის ან ზღვის ზედაპირის თავისუფალი რხევა უქარო ამინდში. წარმოადგენს თავისუფალ გრავიტაციულ ტალღებს. წარმოიქმნება ქარისმიერი ზღვის ტალღების გარდაქმნის შედეგად ქარის ზემოქმედების რაიონიდან გამოსვლის შემდეგ. ლივლივის ტალღა გრძელი და დამრეცია, სიმაღლე — 10-15 მ, სიგრძე — 300-400 მ, პერიოდი 17-20 *წმ*. ვრცელდება რამდენიმე ათას მილზე. ზომისა და ფორმის მიხედვით, ლივლივის ტალღები თითქმის არ განსხვავდებიან ერთმანეთისაგან: წყლის ნაწილაკები მათში გადაადგილდება წრიული ორბიტის სისწორით. სრული უქარობისას ლივლივს „მკვდარი“ ეწოდება.

## იხილეთ აგრეთვე
* ტალღები 

## რესურსები ინტერნეტში
## სქოლიო
კატეგორია:ჰიდროლოგია 
კატეგორია:ოკეანოლოგია
ჯარისკაცთა საძმო (ტელესერიალი)

***ჯარისკაცთა საძმო*** () — ათ-ნაწილიანი სატელევიზიო მინისერიალი მეორე მსოფლიო ომის შესახებ, რომელიც დაფუძნებულია ისტორიკოსისა და ბიოგრაფის, სტივენ ებროუზის ამავე სახელწოდების წიგნზე. სერიალი გადაიღეს და თავდაპირველად ეთერში გავიდა 2001 წელს. მისი აღმასრულებელი პროდიუსერები არიან სტივენ სპილბერგი და ტომ ჰენქსი, რომელთაც მანამდეც უმუშავიათ იმავე თემატიკის ფილმზე, *რიგითი რაიანის გადასარჩენად* (1998). ეპიზოდები 2001 წელს HBO-ის ეთერში გავიდა, თუმცა მას შემდეგაც ხშირად ჩნდება სხვადასხვა არხებზე მსოფლიოს მასშტაბით.

სერიალი მოგვითხრობს E (Easy) კომპანიის ისტორიას (506-ე პარაშუტისტ ქვეითთა პოლკი, 101-ე საჰაერო დივიზია) აშშ-ში პარაშუტით ხტომის წვრთნებიდან იაპონიის კაპიტულაციამდე. სერიალში გადმოცემული მოვლენები დაფუძნებულია ამბროსის კვლევასა და კომპანიის ვეტერანებთან ინტერვიუებზე, თუმცა მაინც არის რამდენიმე განსხვავება სატელევიზიო ვერსიასა და ფაქტობრივ ისტორიას შორის. ყველა პერსონაჟი დაფუძნებულია კომპანიის რეალურ წევრებზე. რამდენიმე მათგანი ყოველი ეპიზოდის წინ ნაჩვენებ ინტერვიუებშიც ჩანს. წიგნისა და სერიალის სათაური მომდინარეობს უილიამ შექსპირის პიესიდან *ჰენრი V*.

## ეპიზოდები
## რესურსები ინტერნეტში 
*ოფიციალური საიტი
*

## სქოლიო 
კატეგორია:ამერიკული ტელესერიალები
კატეგორია:ტელესერიალები ანბანის მიხედვით
ცეილონი 1948 წლის ზაფხულის ოლიმპიურ თამაშებზე

**ცეილონმა** ზაფხულის ოლიმპიურ თამაშებზე პირველად იასპარეზა 1948 წელს, დიდი ბრიტანეთის დედაქალაქ ლონდონში. ამ თამაშებზე მათ მხოლოდ ერთი ვერცხლის მედალი მოიპოვეს.

## რესურსები ინტერნეტში
*სპორტული ბმულები
* საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1948 წლის ზაფხულის ოლიმპიურ თამაშებზე
კატეგორია:ცეილონი ზაფხულის ოლიმპიურ თამაშებზე
კატეგორია:აზიის ქვეყნები ზაფხულის ოლიმპიურ თამაშებზე
ცეილონი 1952 წლის ზაფხულის ოლიმპიურ თამაშებზე

**ცეილონმა** ზაფხულის ოლიმპიურ თამაშებზე მეორედ იასპარეზა 1952 წელს, ფინეთის დედაქალაქ ჰელსინკიში. ამ თამაშებზე მათ ვერცერთი მედალი ვერ მოიპოვეს.

## რესურსები ინტერნეტში
*სპორტული ბმულები
* საერთაშორისო ოლიმპიური კომიტეტის შედეგების მონაცემთა ბაზა

კატეგორია:ქვეყნები 1952 წლის ზაფხულის ოლიმპიურ თამაშებზე
კატეგორია:ცეილონი ზაფხულის ოლიმპიურ თამაშებზე
კატეგორია:აზიის ქვეყნები ზაფხულის ოლიმპიურ თამაშებზე
ზურაბ დათუნაშვილი

**ზურაბ დათუნაშვილი** (დ. 18 ივნისი, 1991) — ქართველი მოჭიდავე (ბერძნულ-რომაული სტილი). ევროპის ორგზის ჩემპიონი (2016, 2017). მონაწილეობა მიიღო 2012 წლის ლონდონისა და 2016 წლის რიო-დე-ჟანეიროს ოლიმპიურ თამაშებზე.

ზურაბ დათუნაშვილი ახალგაზრდებში 2011 წლის მსოფლიოს ვერცხლისა და ევროპის ბრინჯაოს პრიზიორია.

## რესურსები ინტერნეტში 
* ზურაბ დათუნაშვილი. london2012.com.

## სქოლიო 
კატეგორია:ქართველი მოჭიდავეები ბერძნულ-რომაულ სახეობაში
კატეგორია:დაბადებული  18 ივნისი
კატეგორია:დაბადებული 1991
კატეგორია:ცოცხალი ადამიანები
ვილნევი

**ვილნევი** ( *ახალი ქალაქი*) — ქალაქი-კურორტი დასავლეთ შვეიცარიაში, ფრანგულენოვან ვოს კანტონში. 2010 წლის მონაცემებით, მოსახლეობა 4 929 ადამიანს შეადგენს.

ქალაქი მდებარეობს ჟენევის ტბის აღმოსავლეთ კიდეზე, ტრადიციული მეღვინეობის რეგიონში. ტურისტების მიზიდვის კიდევ ერთი ფაქტორია თვალწარმტაცი ონგრენის ტბის სიახლოვეს აღმართული მთები.

## დემოგრაფია

Colors=
  id:lightgrey value:gray(0.9)
  id:darkgrey  value:gray(0.8)
ImageSize  = width:960 height:210
PlotArea   = height:150 left:100 bottom:50 right:100
AlignBars  = justify
DateFormat = x.y
Period     = from:0 till:4200
TimeAxis   = orientation:vertical
AlignBars  = justify
ScaleMajor = gridcolor:darkgrey increment:800 start:0
ScaleMinor = gridcolor:lightgrey increment:160 start:0
PlotData=
  color:yellowgreen width:40   mark:(line,white) align:center
  bar:1850 from:start till:1161 text:"1,161"
  bar:1860 from:start till:1516 text:"1,516"
  bar:1870 from:start till:1493 text:"1,493"
  bar:1880 from:start till:1334 text:"1,334"
  bar:1888 from:start till:1456 text:"1,456"
  bar:1900 from:start till:1751 text:"1,751"
  bar:1910 from:start till:2086 text:"2,086"
  bar:1920 from:start till:1830 text:"1,830"
  bar:1930 from:start till:2078 text:"2,078"
  bar:1941 from:start till:1808 text:"1,808"
  bar:1950 from:start till:1989 text:"1,989"
  bar:1960 from:start till:2366 text:"2,366"
  bar:1970 from:start till:3705 text:"3,705"
  bar:1980 from:start till:3573 text:"3,573"
  bar:1990 from:start till:4026 text:"4,026"
  bar:2000 from:start till:4180 text:"4,180"

## იხილეთ აგრეთვე
* შვეიცარიის ქალაქების სია

## რესურსები ინტერნეტში
* ოფიციალური საიტი 
* ფოტო-გალერეა

კატეგორია:შვეიცარიის ქალაქები
Stay (მრავალმნიშვნელოვანი)

***Stay*** შეიძლება ნიშნავდეს:

## ხელოვნება
### მუსიკა
#### ალბომები
* *Stay* (Simply Red-ის ალბომი) და სასათაურო სიმღერა, 2007

#### სიმღერები
* „Stay“, პინკ ფლოიდის სიმღერა, 1972
* „Stay (Faraway, So Close!)“, U2-ს სიმღერა, 1993
Absolutely Curtains

„**Absolutely Curtains**“ — ინგლისური პროგრესული როკ-ჯგუფ პინკ ფლოიდის ფინალური კომპოზიცია ალბომიდან *Obscured by Clouds*. იგი ინსტრუმენტული ნომერია, რომელშიც თავდაპირველად ჟღერს რიჩარდ რაიტის ინსტრუმენტები და ნიკ მეისონის პერკუსია, ხოლო დასასრულს – მაპუგას (ახალი გვინეა) ტომის ხალხური სიმღერა. ეს სიმღერა აღებულია ახალ გვინეაში ჩაწერილი ფირებიდან, ვინაიდან თავად ტომის წარმომადგენლების სტუდიაში მიწვევა დაგეგმილი არ ყოფილა.

ფილმში „ველი“ კომპოზიცია დასასრულს მღერის, თუმცა შემდეგ მეორდება ინსტრუმენტული „Obscured By Clouds“.

კომპოზიცია აგრეთვე შეტანილია ჯგუფის სინგლში  „Free Four“ (1972) და ჯგუფის კონცერტებზე არ შესრულებულა.

## პერსონალი 
* რიჩარდ რაიტი – ვოკალი, კლავიშებიანი საკრავები
* ნიკ მეისონი – დასარტყმელი საკრავები და პერკუსია

## სქოლიო 
კატეგორია:პინკ ფლოიდის სიმღერები
კატეგორია:1972 წლის სინგლები
დენის ცარგუში

|}
**დენის ცარგუში** (; დ. 1 სექტემბერი, 1987, გუდაუთა, საქართველოს სსრ) — აფხაზი მოჭიდავე (თავისუფალი სტილი). ტურნირებზე გამოდის რუსეთის სახელით. არის მსოფლიოს 3-გზის (2009, 2010, 2014), ევროპის 3-გზის (2010, 2011, 2012) და რუსეთის 5-გზის (2006, 2009, 2010, 2012, 2014) ჩემპიონი 74 კგ. წონით კატეგორიაში.

## რესურსები ინტერნეტში 
* დენის ცარგუში ლონდონის ოლიმპიადის ოფიციალურ საიტზე.

 

კატეგორია:დაბადებული 1 სექტემბერი 
კატეგორია:დაბადებული 1987
კატეგორია:რუსი მოჭიდავეები თავისუფალ სტილში 
კატეგორია:აფხაზი მოჭიდავეები თავისუფალ სტილში
კატეგორია:ცოცხალი ადამიანები
შვეიცარიის დროშა

მინი|250პქ|შვეიცარიის დროშა
**შვეიცარიის დროშა** შედგება წითელი ფონისა და მის ცენტრში გამოსახული თეთრი ჯვრისგან. წარმოადგენს ერთადერთ კვადრატულ სახელმწიფო დროშას, თუმცა ასევე კვადარტული დროშა აქვს ვატიკანს. 

ჯვრის ზომები ოფიციალურად 1889 წელს იქნა განსაზღვრული. თეთრი ჯვარი, როგორც სამხედრო სიმბოლო გამოიყენებოდა ძველი შვეიცარიის კონფედერაციაში XIV საუკუნიდან, მაგრამ მისი თანამედროვე მონახაზი კვადრატულ წითელ ფონზე მხოლოდ ნაპოლეონის პერიოდში შეიქმნა და პირველად გამოყენებულ იქნა 1800 წელს, ასი დღის დროს, გენერალ ნიკლაუს ფრანც ვონ ბეხმანის მიერ, სახელმწიფო დროშად კი ოფიციალურად 1889 წელს დამტკიცდა.

## რესურსები ინტერნეტში 
* შვეიცარია Flags of the World-ზე

კატეგორია:შვეიცარიის ეროვნული სიმბოლოები
კატეგორია:მსოფლიოს ქვეყნების დროშები
კატეგორია:დროშები ანბანის მიხედვით